{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazac iskaza o procjeni učinaka propisa za Prijedlog zakona o izmjenama i dopunama Zakona o rodiljnim i roditeljskim potporama, s Nacrtom konačnog prijedloga zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVA MASKALAN","Obrazac iskaza o procjeni učinaka propisa za Prijedlog zakona o izmjenama i dopunama Zakona o rodiljnim i roditeljskim potporama, s Nacrtom konačnog prijedloga zakona,\n3. UTVRĐIVANJE POSEBNOG CILJA","Poštovani,\n\nnaknada za prava na roditeljski dopust u polovici punog radnog vremena koje se koristi u dvostrukom trajanju neiskorištenog roditeljskog dopusta za rođene blizance, treće i svako sljedeće dijete je zanemarivo malo podignuta, s 485,58 eura na 600,36 eura, točnije 24 %.\nTo pravo koriste majke koje imaju troje ili više djece i ne žele biti samo na roditeljskom dopustu, a ne žele ni samo raditi. To su majke mnogobrojnih obitelji koje trebaju balansirati između svih zahtjeva višečlanih obitelji i  poslovnog svijeta koji je često vrlo ne susretljiv za majke, a pogotovo za majke mnogobrojnijih obitelji.\nNaknade za  prava na roditeljski dopust u polovici punog radnog vremena koje se koristi u polovici punog radno vremena u dvostrukom trajanju neiskorištenog roditeljskog dopusta za prvo i drugo rođeno dijete sa 110 % proračunske osnovice (485,58 eura) na 220 % proračunske osnovice mjesečno (971,17 eura). Naknada je dignuta 100 %. \nKoja je logika da majka ako ima jedno ili dvoje djece, a koristi pravo za roditeljski dopust u polovici radnog vremena dobiva više novaca do majke koja ima troje ili više djece? Zar ne bi trebalo biti obrnuto ili zar ne bi trebala dobivati jednako? U novom prijedlogu zakona majke s troje i više djece su zakinute spram majki koje imaju jedno ili dvoje djece. \n\nDa bi se održao ovaj broj stanovnika potrebno je imati 2,1 dijete na jednu ženu. Hrvatska to nema. Majke koje imaju troje ili više djece su upravo ono što treba našoj državi ako želimo sačuvati. \n\nU predstavljanju mjera ste rekli da ćete pokriti 98 % žena s podizanjem naknade za roditeljski dopust za drugih šest mjeseci. Što je sa drugih 2% žena? U tih 2 % vjerojatno spadaju majke koje imaju troje ili više djece. Povećanje naknade veće od predviđene ne bi onda trebalo jako utjecati na predviđeni paket mjera. \n\n Država treba biti poticaj majkama koje se u današnjem vremenu odlučuju na veći broj djece, a ujedno i žele raditi, a ne ih maćehinski nagrađivati sa svega 24 % rasta naknade. \n\nU nadi da će novim zakonom biti ispravljena greška, \n\nlijep pozdrav\n\nIva Maskalan","Nije prihvaćen","Predložene izmjene i dopune u skladu su s Programom Vlade Republike Hrvatske te je prilikom povećanja materijalnih prava svih skupina korisnika koje su obuhvaćene nacrtom prijedloga zakona potrebno voditi računa o fiskalnom učinku i raspoloživim sredstvima državnog proračuna. U odnosu na visine novčanih potpora predviđenih za prava roditelja koji imaju jedno ili dvoje djece ističemo da se pripadajuće novčane potpore odnose na dopuste koji imaju kraće vremensko trajanje u odnosu na dopuste roditelja s troje ili više djece."]